ДОКЛАД ЗА ДЕЙНОСТТА НА

 НЧ „Л.Н.ТОЛСТОЙ 1926“-с.Ясна поляна

 за 2019г.

Съгласно приета Културна програма НЧ „Л.Н.Толстой 1926" за пореден път изпълни една богата и разнообразна програма.

Всички планувани мероприятия се отбелязоха по месеци.

През месец януари се отпразнува Бабин ден където млади и възрастни се събраха заедно да поздравят медицинските работници в читалището. Празнуващите бяха поздравени от Кмета на Община Приморско.

През м. февруари отбелязохме Трифон зарезан в дома на сем.Любомир и Тинка Атанасови , след това веселието продължи в клуба. От 15.02. бе назначена и новата щатна бройка на читалището в лицето на Елена Димитрова. Месецът приключи с Кукеров ден като в него се включиха млади момчета от селото,също Янислав и Марина Тотеви.

 Месец март отпразнувахме- 1ви март Ден на самодееца като битовата ни група се събра в читалището и бе удостоена с поздравителни адреси от Кмета на Община Приморско и Общински съвет.

Баба Марта посети Детската градина и Кметството,като в ролята на Баба Марта влезе секретаря на читалището.

Националният празник Трети март почетохме с тържество в което участие взеха децата на селото и битовата група, гости на тържеството бяха служители на общинска администрация.

Международният ден на жената отпразнувахме в клуба.

На 18.03.се проведе Отчетно Изборно събрание на което бе избрано ново ръководство .За председател бе избран Десислава Щилянова,имаше и промени в настоятелството.През месец април лазарки в пъстри носии обходиха домовете за здраве и берекет.

През месец май по повод Денят на славянската писменост и култура официално открихме ново оборудваната библиотека ,за което участие взеха деца и възрастни

 За Деня на детето 1ви юни организирахме съвместно с Детската градина малко тържество в центъра.

Също с деца и възрастни отбелязохме денят „Живей активно”

На 01 и 02.06 отпразнувахме традиционния ни събор с концерт,нестинарски игри и борби,също не пропуснахме да отбележим и Денят на Ботев.

През месец юли стартира поредното 36-то издание на Национален Симпозиум по Скулптура в дърво като успоредно с него се проведе и поредният детски пленер по рисуване в който участие взеха близо 60 деца от селото с ръководители Мария Кръстева и Мария Шурелова.

През месец август почетохме празника на нашият храм „Успение Богородично“ с литургия и курбан за жителите и гостите.

За деня на Народните будители 1ви ноември бе подготвена изложба- витрина със снимки и произведения на наши будители.

През месец ноември читалището назначи нов счетоводител Елена Зарева която прие от Величка Ламбринова.

За Коледа бе подготвена отново богата програма в която участие взеха нашите гости от с.Ново паничарево,децата и Битовата група на Ясна поляна. На Бъдни вечер къщите бяха обходени от коледари за здраве, благополучие и късмет на жителите на селото.

В библиотеката бяха регистрирани 54 читатели за годината.

Битовата група към читалището отново взе участие в местни и национални фестивали като: Общински преглед през месец май,МФФ „Атлиманска огърлица”-гр.Китен през месец юни , МФФ ГР.Прага-Чехия-месец ноември.

Музейната експозиция отново бе посещавана както от наши така и от много чужди туристи. Броят им наброява над 200души.

Освен всички тези мероприятия читалището работи съвместно и с жените от пенсионерски клуб.

От тук казаното до момента става ясно че културната дейност на нашето читалище от година на година все повече се развива и върви нагоре,естествено това се случва с безрезервната подкрепа на Община Приморско в лицето на Кмета и общинска администрация за което ръководството на читалището изказва благодарност. Същото изказваме благодарност и на Кмета и служителите на с.Ясна поляна за добрата съвместна работа и подкрепата.

Силата на един народ се определя от това как се отнася той към своето минало и традиции ,мисията на читалищните дейци е да успее да съхрани и продължи обичаите и традициите на своя народ.

 Председател НЧ“Л.Н.Толстой 1926“

 Десислава Щилянова..............